નવસારીમાં સ્પોર્ટસ કોમ્પલેક્સના લોકાર્પણ પ્રસંગે ધારાસભ્ય પિયુષ દેસાઈએ જણાવ્યું હતું કે નવસારીને એક આગવી ઓળખ મળે તેવું સુંદર આયોજન કરાયું છે. નવસારી નગરપાલિકામાં બે વર્ષમાં 150થી 200 કરોડના વિકાસ કામો તેની સાક્ષી પૂરશે. વર્ષ 2025 સુધીમાં નવસારી કેવુ હોવું જોઈએ તેની સૂઝબુઝ દાખવી તમામ બાબતનો આવરી લઈ બાયપાસ રસ્તાઓ બનાવવા સહિતના મહત્ત્વપૂર્ણ આયોજન કરાયા છે. જેથી તેનો લાભ નવસારીવાસીઓને મળશે. થકી નવસારીની એક આગવી ઓળખ પણ ઉભી થશે. અત્રે ઉલ્લેખનીય છે કે નવસારીના ધારાસભ્ય બન્યા બાદ વિકાસના કાર્યો પૈકી રસ્તા, પાણી અને ડ્રેનેજની લોકોને સુવિધા મળી રહે અને લોકોનું જીવન સુખાકારી બની રહે તેવા પ્રયાસો કરાઈ રહ્યા છે.